সমকাল প্রতিবেদক  জামায়াতে ইসলামীর আমির মাওলানা মতিউর রহমান নিজামী, সেক্রেটারি জেনারেল আলী আহসান মোহাম্মদ মুজাহিদ, নায়েবে আমির মাওলানা দেলাওয়ার হোসাইন সাঈদীকে গ্রেফতার করেছে পুলিশ। ধর্মীয় অনুভূতিতে আঘাত হানার অভিযোগে দায়ের করা এক মামলায় আদালতের ওয়ারেন্টের ভিত্তিতে পুলিশ তাদের গ্রেফতার করে। বিকেলে জাতীয় প্রেসক্লাবের  একটি আলোচনা সভা থেকে বের হওয়ার সময় গাড়ি থেকে নামিয়ে নিজামীকে, সাভারের জাতীয় স্মৃতিসৌধ সংলগ্ন ঢাকা-আরিচা মহাসড়ক থেকে মুজাহিদ এবং রাজধানীর শহীদবাগের বাসা থেকে সাঈদীকে গ্রেফতার করে পুলিশ। অভিযানে বিপুলসংখ্যক পুলিশ ও গোয়েন্দা অংশ নেয়। গ্রেফতারের পর তাদের মিন্টো রোডের ডিবি অফিসে নিয়ে যাওয়া হয়। গ্রেফতারকৃতদের আজ আদালতে পাঠানো হবে। মামলার অন্য আসামি জামায়াতের মহানগর আমির রফিকুল ইসলাম খানকে গ্রেফতার করতে অভিযান চালাচ্ছে পুলিশ। এ গ্রেফতারের প্রতিবাদে বিক্ষোভ করতে গিয়ে রাজধানী ও এর বাইরে গ্রেফতার হয়েছে অর্ধশতাধিক।  রাজধানীতে নিরাপত্তা ব্যবস্থা গতকাল রাতেই জোরদার করা হয়েছে।  বিস্তারিত »